钦定古今图书集成/方舆汇编/职方典/第1220卷 > 《大庸所志》
## 钦定古今图书集成/方舆汇编/职方典/第1220卷 > 《大庸所志》

应山　在所东。石峰高耸，临河，层峦叠翠。旁阜石室，方广丈馀。昔人读书于此。夜有神女叩门，不纳梦语其生平，后悉应验。因建庵峰顶，曰“应山。”

花岩　在应山下，沿河数丈，茎叶如莲，虽极剥落，形肖愈奇。

跂人岩　在所城北十里。冈阜岧峣，一石突立，上舒下缩，高约五丈，如人跂立。

武溪　，在大庸城东，疑即伏波《南征歌》“武溪深” 之所。